
Nr. 4c-12/216/21.02.2022
BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege pentru modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, transmis cu adresa nr.  PL - x  476 din 17 august 2020 şi înregistrat la Comisie cu nr.4c-12/216/19.08.2020.
	
	 PREŞEDINTE,

Iulian BULAI

r a p o r t

asupra Proiectului de Lege pentru modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale
         În conformitate cu prevederile art.94 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă, a fost sesizată, prin adresa nr. PL x 476 din 17 august 2020, cu dezbaterea pe fond, în procedură obișnuită, a Proiectului de Lege pentru modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale. 
Senatul, în calitate de primă Cameră sesizată, a adoptat iniţiativa legislativă în şedinţa din 11 august 2020.


Potrivit prevederilor art. 75 alin. (1) şi (3) din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 


La întocmirea prezentului raport Comisia a avut în vedere:
· avizul favorabil cu observaţii şi propuneri al Consiliului Legislativ (nr.574/16.06.2020);

· avizul favorabil al Comisiei pentru drepturile omului, culte și problemele minorităților naționale (nr. 4c-6/453/03.09.2020);
· avizul favorabil al Comisiei pentru politică economică, reformă și privatizare (4c-1/346/13.04.2021).

Proiectul de lege are ca obiect de reglementare clarificarea unor termeni din cuprinsul Ordonanţei Guvernului nr.51/1998 privind îmbunătățirea sistemului de finanțare a programelor, proiectelor și acțiunilor culturale, precum şi a unor aspecte legate de administrarea şi gestionarea Fondului Cultural Naţional.
Proiectul de lege a fost dezbătut în şedinţa online a Comisiei din 15 februarie a.c. .
În conformitate cu prevederile art.55 din Regulamentul Camerei Deputaţilor, republicat la dezbateri a participat, în calitate de invitat, domnul Demeter Andas Istvan, secretar de stat în cadrul Ministerului Culturii. 
În urma examinării iniţiativei legislative membrii Comisiei pentru cultură, arte, mijloace de informare în masă au hotărât, cu unanimitatea voturilor parlamentarilor prezenţi, întocmirea unui raport de respingere a Proiectului de Lege pentru modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale.
În raport de obiectul şi conţinutul său, proiectul de lege face parte din categoria legilor ordinare.
	                                                                                     PREŞEDINTE, 

                      Iulian BULAI                                               

